สิ้นนายนิจ หิญชีระนันทน์ ศิลปินแห่งชาติสาขาการออกแบบผังเมืองของไทยด้วยโรคชรา กำหนดจัดพิธีพระราชทานน้ำหลวงอาบศพวันพรุ่งนี้
สิ้นนายนิจ หิญชีระนันทน์ ศิลปินแห่งชาติสาขาการออกแบบผังเมืองของไทยด้วยโรคชรา กำหนดจัดพิธีพระราชทานน้ำหลวงอาบศพวันพรุ่งนี้นายชาย นครชัย อธิบดีกรมส่งเสริมวัฒนธรรม เปิดเผยว่า ได้รับแจ้งว่า นายนิจ หิญชีระนันทน์  ศิลปินแห่งชาติสาขาทัศนศิลป์ (การออกแบบผังเมือง) ปี 2557 ได้ถึงแก่กรรมด้วยโรคชรา สิริรวมอายุ 95 ปี กำหนดจัดพิธีพระราชทานน้ำหลวงอาบศพในวันที่ 20 สิงหาคม 2562 เวลา 17.00 น. และสวดพระอภิธรรมศพ ระหว่างวันที่ 20 -24 สิงหาคม 2562 เวลา 19.00 น. ณ ศาลาจารุมิลินท วัดชลประทานรังสฤษดิ์ โดยกรมส่งเสริมวัฒนธรรมอยู่ระหว่างดำเนินการขอพระราชทานเพลิงศพ และมอบเงินช่วยเหลือเมื่อเสียชีวิตเพื่อร่วมบำเพ็ญกุศลศพ และเงินช่วยเหลือค่าจัดทำหนังสือเพื่อเผยแพร่ผลงานเมื่อเสียชีวิตสำหรับนายนิจ หิญชีระนันทน์ ถือเป็นผู้นำวิชาชีพและประสบการณ์มาใช้ประโยชน์แก่สังคม ตั้งแต่การค้นพบเมืองโบราณจันเสน ซึ่งเป็นเมืองโบราณสมัยทวารวดี ในจังหวัดนครสวรรค์ การส่งเสริมโครงการอุทยานประวัติศาสตร์อยุธยา และโครงการอุทยานประวัติศาสตร์สุโขทัย งานอนุรักษ์นิวาศสถานเดิมของรัชกาลที่ 1 รวมทั้งยังนำหลักการที่สร้างความโดดเด่นเป็นเอกลักษณ์ของงานออกแบบมาบูรณาการระหว่างของดั้งเดิมกับยุคปัจจุบัน ถือเป็นวิทยากรให้ความรู้ด้านสถาปัตยกรรมและผังเมือง ให้ความรู้ความคิดเห็นด้านการอนุรักษ์และพัฒนาเมือง เผยแพร่ประสบการณ์และผลงานสร้างสรรค์มาในอดีตแก่สถาบันต่างๆ มาอย่างต่อเนื่อง